## MODELI PËR DOKUMENTIN KONSULTATIV

**Projektligj “Për disa ndryshime në ligjin nr.8378, datë 22.7.1998 "Kodi Rrugor i Republikës së Shqipërisë", i ndryshuar”**

|  |
| --- |
| Ministria e Brendshme fton qytetarë, organizata të shoqërisë civile, ekspertë të fushës së sigurisë rrugore dhe përfaqësues të tjerë të publikut të interesuar për të kontribuar përgjatë procesit të konsultimit publik të projektligjit “Për disa ndryshime në ligjin nr.8378, datë 22.7.1998 "Kodi Rrugor i Republikës së Shqipërisë", i ndryshuar”Kontributet tuaja do të konsiderohen përgjatë procesit të përmirësimit të mëtejshëm të projektligjit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektakt. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet pubikimit në RENJK, nga data 11 shtator 2020 deri më 10 tetor 2020. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:* Duke plotësuar formularin online të Regjistrit Elektronik për Projektstrategjinë dhe Planin e Veprimit, në adresën elektronike: <http://www.konsultimipublik.gov.al>, konkretisht ne linkun: <https://konsultimipublik.gov.al/Konsultime/Detaje/260>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: keti.suli@mb.gov.al.
* Me shkresa zyrtare nga ministritë e linjës.
 |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:Znj. Keti Suli- Koordinatore e Konsultimit Publik, e-mail keti.suli@mb.gov.al.Z. Mitat TOLA - Drejtor i Policisë Rrugore pranë Drejtorisë së Përgjithshme të Policisë së Shtetit, e-mail mitat.tola@asp.gov.al  |

Datat dhe vendet e takimeve publike:

|  |
| --- |
| Brenda periudhës mars 2019 deri në fillim të vitit 2020 janë zhvilluar vazhdimisht takime të grupit të punës, me ekspert në fushën e sigurisë edhe me përfaqësues të Ministrisë së Infrastrukturës dhe Energjisë.  |

Sfondi i propozimit legjislativ

|  |
| --- |
| Ndryshimet në këtë projektakt kanë të bëjnë me ndryshimet e rëndësishme në zhvillimin e rrjetit rrugor, përhapja dhe zhvillimi i sistemeve të sinjalizimeve rrugore vertikale dhe horizontale, futja e teknologjive digjitale në ndërthurje me sistemet klasike.Ndryshimet që ka pësuar legjislacioni shqiptar në drejtim të organizimit të ndarjes territoriale, menaxhimi i trafikut urban nga organet e qeverisjes vendore, ka bërë të detyrueshme ndryshimet e disa dispozitave të Kodit Rrugor, për sa i përket menaxhimit të trafikut, hartimit të planeve të vrojtimit dhe të rrjedhshmërisë së rrymave të trafikut.Qarkullimi i mjeteve dhe karakteristikat teknike të tyre, duke ndjekur zhvillimet në vendin tonë dhe në vendet e BE-së, kërkon disa modifikime sidomos për mjetet e blinduara, referuar dhe faktit që vendi jonë praktikon eksperienca dhe dokumentacion homologimi të këtyre mjeteve të importuara, qoftë të vjetra dhe të reja.Referuar ndryshimeve dhe zhvillimit të tregut të sigurimeve, për të minimizuar fenomenin e qarkullimit të mjeteve pa sigurim të detyrueshëm, në projektligj janë vendosur ndryshime për të përmirësuar këtë fenomen.Duke konsideruar rezultatet e deritanishme 10 vjeçare të aplikimit të lejedrejtimit me pikë, shërbimi i policisë rrugore në një analizë të detajuar, ka konstatuar se reforma e nisur në vitin 2011, e cila është dhe e implementuar, nuk ka dhënë rezultat efektiv. Kjo për shkak se sistemi i lejedrejtimit me pikë, nuk u implementua plotësisht sikundër është në zbatim në vendet e BE-së dhe në Shtetet e Bashkuara të Amerikës, ku pas humbjes totale të pikëve, rimarrja e tyre nuk bëhet direkt me një riprovim pranë DPSHTRR-së, siç ndodh në vendin tonë, por drejtuesi i mjetit duhet të kalojë nëpërmjet një sistemi riformimi pranë sistemit të autoshkollave, përpara se t’i nënshtrohet testit, për të rifituar pikët dhe lejen e drejtimit.Kjo do të sjellë “kosto shtesë financiare” dhe “kohë të humbur” për drejtuesin e parregullt, por nga ana tjetër do të rezultojë në një sjellje më të kujdesshme në rrugë të drejtuesve të mjeteve, për të mos humbur pikë gjatë drejtimit të mjeteve, çka do të thotë më pak aksidente në rrugë.Prej vitit 2011, në vendin tonë aplikohet sistemi i dhënies së “certifikatës së aftësisë profesionale”. Mendojmë se ka ardhur koha që në legjislacionin rrugor duhet të veçohet ndëshkimi i drejtuesit të mjetit kur ai kryhen shkelje me një mjet profesional pune dhe kur kryhen shkelje me mjetin privat. Ky propozim është bërë për rastin e pezullimit të lejedrejtimit dhe të certifikatave të aftësisë profesionale.Dispozita ligjore për normat e sjelljes, është riformuluar i gjithi, duke sjellë ndryshime për të implementuar sisteme matje digjitale automatike në akset rrugore dhe duke inkurajuar investimet në fushën e sigurisë rrugore.Duke konsideruar shkaqe kryesore të aksidenteve rrugore në vendin tonë, ka ardhur koha për ashpërsimin e masave administrative në lidhje me shkeljet frekuente, si parakalimi i gabuar, mosdhënia e përparësisë, drejtimi i mjeteve nën ndikimin dhe efektin e alkoolit, përdorimi i celularit gjatë drejtimit të mjeteve etj.Modifikimi i neneve përkatëse për rripin e sigurimit dhe të vendosjes së kaskos, duhet të jetë “më shtrëngues” për drejtuesin e mjetit, i cili nën përgjegjësinë e zotëruesit të mjetit, duhet të jetë përgjegjës për t’i detyruar pasagjerët në vendosjen e rripit dhe kaskos.Mënyra e veprimit në raste aksidentesh dhe sjellja ndaj këmbësorëve e drejtuesve të mjeteve, është modifikuar konform legjislacioneve më të përparuara të vendeve të BE-së.Duke konsideruar eksperiencën e deritanishme në ndëshkimin e drejtuesve të mjeteve kundravajtës, në projektakt është parashikuar edhe “këshillimi” i drejtuesit të mjetit në shkelje të lehta rrugore dhe i evidentueshëm në sistemet e policisë.Mënyra e administrimit dhe shqyrtimit të kundravajtjeve rrugore, është modifikuar në këtë projektligj, duke lehtësuar procedurat në favor të përdoruesve të rrugës. |

Propozimet

|  |
| --- |
| *Konkretisht, Projektligji synon, që t’i japë mundësi:** Mënyra e administrimit dhe shqyrtimit të kundravajtjeve rrugore, duke lehtësuar procedurat në favor të përdoruesve të rrugës.
* Ndëshkimin e drejtuesve të mjeteve kundravajtës, dhe “këshillimi” i drejtuesit të mjetit në shkelje të lehta rrugore dhe i evidentueshëm në sistemet e policisë.
* Dispozita ligjore për normat e sjelljes, duke sjellë ndryshime për të implementuar sisteme matje digjitale automatike në akset rrugore dhe duke inkurajuar investimet në fushën e sigurisë rrugore.
* modifikime sidomos për mjetet e blinduara, referuar dhe faktit që vendi jonë praktikon eksperienca dhe dokumentacion homologimi të këtyre mjeteve të importuara, qoftë të vjetra dhe të reja
 |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * A jeni dakord me lehtësimin e procedurave në favor të përdoruesve të rrugës?
* Si mendomi për mënyrën e rregullimit të veprimit në raste aksidentesh dhe sjellja ndaj këmbësorëve e drejtuesve të mjeteve, e cila është modifikuar conform legjislacioneve më të përparuara të vendeve të BE-së.
* A jeni dakord me ashpërsimin e masave administrative në lidhje me shkeljet frekuente, si parakalimi i gabuar, mosdhënia e përparësisë, drejtimi i mjeteve nën ndikimin dhe efektin e alkoolit, përdorimi i celularit gjatë drejtimit të mjeteve etj.
 |